Publication: Magyar Közlöny
Issue: MK-2010-5 (Year: 2010, Number: 5)
Era: contemporary
Section: Az egyenlõ bánásmódról és esélyegyenlõség elõmozdításáról szóló 2003. évi CXXV. törvény 2010. május
Paragraph Index: 642

a) A Pekingi Nyilatkozat elfogadása óta próbáljuk megérteni és megértetni a nemek szempontjaira érzékeny költségvetés fontosságát, azt, hogy amennyiben a költségvetési tervezés során nem veszik figye lembe a nõk szükségleteit és a gazdasághoz való hozzájárulásuk súlyát, a források elosztása során nem érvényesülhet a méltányosság és az egyenlõség. A tervezés alapelve, hogy nem több pénzrõl, hanem az adott pénzmennyiség más szempontok szerinti elosztásáról van szó. Néhány önkormányzat hajlandó volt kipróbálni, mit is jelent ez valójában, de a jövõben ennél sokkal többre, a gender szempont földrajzilag kiterjedtebb érvényesítésére és magától értetõdõbb alkalmazására lesz szükség. A szegénység már ma is indokolná a nemekre érzékeny költségvetésért és a szegények sorsának javításáért küzdõ csoportok kapcsolatfelvételét. Amennyiben a munkanélküliség szintje nem változik vagy nõ, akkor nagyon fontos az aktív és passzív munkaerõ-piaci eszközök gender szempontú megoszlása; ha nõ a Széchenyi kártya kamattámogatása, akkor pedig lényeges, hogy az errõl szóló információ eljut-e a vállalkozó nõkhöz is, segíti-e hitelhez jutásukat. A pályázatok kiírása tipikusan a férfifoglalkozásokban csökkenti a nõk esélyeit. Általános szemlélet szerint az egyenlõség biztosításáért az állam, valamint a minisztériumok mellett leggyakrabban az önkormányzatok a felelõsek. Azonban a foglalkoztathatóságot javító szociális feladataiknak – gyermekintézmények létesítése és fenntartása, idõsek napközi otthona – egyre nehezebben tudnak eleget tenni. Lemondani e feladatok megoldásáról, vagy a szociális gazdaság eszközeivel, civileknek történõ feladatátadással megoldást keresni – ezt is lehet a nemekre érzékeny költségvetési szemlélet szerint menedzselni. Stratégiai irányok és célok: – A nemek szempontjaira érzékeny költségvetési szemlélet érvényesítése a központi költségvetésben és az önkormányzatoknál.

Source: https://magyarkozlony.hu/hivatalos-lapok/2d84da0827e235ccdaadcc12449bbd431678c162/dokumentumok/7df026c7ac76a5c5da52cd5957a41f77d8451405/letoltes